**Користење на земјиштето**

Општина Богданци располага со 1.698 ха вкупна расположлива површина на земјоделско земјиште, од која 1.254 ха (73,9%) се користи[[1]](#footnote-1), а 1/3 од таа површина односно 561,6 ха, се наводнува. Со оглед дека рано – градинарството е главна дејност на населението во општината, 58,66% од користеното земјоделско земјиште, спаѓа во категоријата на ораници, бавчи и куќни градини, додека дополнителни 34,09% отпаѓаат на површини под лозја.

*Површина на користеното земјоделско земјиште по категории (во ха)[[2]](#footnote-2)*

|  |  |  |  |  |  |  |
| --- | --- | --- | --- | --- | --- | --- |
| Вкупно | Ораници, бавчи и куќни градини | Ливади | Пасишта | Овоштарници | Лозја | Расадници |
| 1254,33 | 735,75 | 61,38 | 9,24 | 20,19 | 427,66 | 0,1 |
| 100% | 58,66% | 4,89% | 0,74% | 1,61% | 34,09% | 0,01% |

Житните култури зафаќаат 346,28 ха односно 47,5% од земјиштето под ораници и бавчи, а следуваат градинарските култури со 322,9 ха односно 44,3%. Доминантни житни култури се пченицата која зафаќа површина од 180,75 ха односно околу 52,2%, и јачменот со 127,47 ха односно 36,8%. Од фуражните култури, доминираат луцерката со 61,4% од вкупните површини, и детелината со а слична доминација кај, со 31,5%. Кај градинарските култури, пак, доминираат зелката со 113,17 ха, доматите со 82,31 ха и кромидот со 79,94 ха, кои заедно зафаќаат 85,5% од површините под овие култури.

*Површина на ораници, бавчи и куќни градини по видови на култури (во ха)[[3]](#footnote-3)*

|  |  |  |  |  |
| --- | --- | --- | --- | --- |
| Вкупно | Житни култури | Индустриски култури | Фуражни култури | Зеленчук, цвеќе и украсни растенија |
| 727,72 | 346,28 | 2,35 | 57 | 322,09 |
| 100% | 47,6% | 0,3% | 7,8% | 44,2% |

Индивидуалните сопственици во Општина Богданци, располагаат со мала површина под шуми, само 33,22 ха, од кои 97,7% се листопадни шуми, додека само мал дел се иглолисни шуми.

1. Државен завод за статистика, Попис на земјоделството 2007, Статистичка база на податоци, <http://makstat.stat.gov.mk/pxweb2007/Database/popisnazemjodelstvoto/PopisNaZemjodelstvoto.asp> [↑](#footnote-ref-1)
2. ибид [↑](#footnote-ref-2)
3. ибид [↑](#footnote-ref-3)